གཟུགས་བརྙན་ལ་མིག་རེངས་རེངས་སུ་བལྟས་ལ།དེས་ཡིད་ལ་གསལ་སྣང་ཤར་བ་ན།དེ་ལ་རྩེ་གཅིག་ཏུ་བཞག་པས་ཏིང་ངེ་འཛིན་གྱི་སྤྱོད་ཡུལ་གཟུགས་བརྙན་འཆར།
དྷཱིདྷཱ་མིགས་པར་བྱས་ནས་སླར་ཡང་དེ་ལ་སེམས་བཞག་སྟེ་བསྒོམ།དེ་ལྟར་ཡང་དང་ཡང་དུ་བྱས་པས་གསལ་སྣང་ཐོབ་པར་འགྱུར་བར་གསུངས།དེ་ལྟར་བསྒོམས་པས་ལྷའི་རྣམ་པ་ཡིད་ཡུལ་དུ་གསལ་ལེགས་པར་ཐེབས་པ་དང་།ཐ་མལ
གྱི་སྣང་པ་ལྡོག་པའི་དོན་དུ་ལྷའི་རྣམ་པ་སྤྱི་དང་བྱེ་བྲག་སོ་སོ་ལ་སེམས་འཛིན་ཅིང་།དེ་ཡང་སྐུ་ཡོངས་རྫོགས་གསལ་དུ་མ་གཏུབ་ན།ཞལ་ཕྱག་སོགས་སྐུའི་ཆ་རེ་རེ་ནས་གསལ་བཏབ་ཀྱི་ན་སེམས་བཟུང་བ་དང་།དེ་ལ་ཅུང་ཟད་གོམས་པ་ན།
རང་ཉིད་ལྟར་གསལ་བའི་སྐུས་འཇིག་རྟེན་གྱི་ཁམས་ཐམས་ཅད་ཁེངས་པར་བསྒོམས་ཏེ་སེམས་བཟུང་བ་ཆེ་བ་ལ་སྦྱང་བ་དང་།རང་དབང་ཆེན་གྱི་སྐུ་ཆུང་ལ་དོད་པ་མཐེ་བོང་ཙམ་མམ།ནས་རྡོག་དང་ཡུངས་འབྲུ་ཙམ་ལ་སེམས་བཟུང
བ།ཕྲ་བ་ལ་སྦྱང་བ་དང་།རང་ངམ་མདུན་དུ་དབང་ཆེན་གྱི་སྐུ་གསལ་བ་དངོས་སུ་གྲུབ་གྲུབ་པ།ཡོང་ཡོད་པོ།རྟག་རྟག་པ་ཞིག་ཏུ་བསྒོམ་ལ་སེམས་བཟུང་བ་དངོས་པོའི་མཚན་མ་ཅན་ལ་སྦྱར་བ་དང་།རང་དབང་ཆེན་དུ་གསལ་བའི།

ཐུགས་ཀར་ཧྲཱིཿཡིག་དམར་པོ་ཞིག་གསལ་བ་ལས་འོད་ཟེར་འཕྲོས་ཏེ་སྣོད་ཀྱི་འཇིག་རྟེན་ཐམས་ཅད་ལ་ཕོག་པས་གཞལ་ཡས་ཁང་དུ་གྱུར།སེམས་ཅན་རྣམས་ལ་ཕོག་པས་དབང་ཆེན་ལྷར་གྱུར་པ་རེ་རེ་ནས་གསལ་བཏབ་ཅིང་།སྣོད་བཅུད།
ཐམས་ཅད་དབང་ཆེན་གྱི་ཞིང་ཁམས་སུ་བསྒོམ།དེ་རྣམས་རེ་རེ་ནས་རིམ་པར་བསྡུས་ཏེ་རང་གི་སྙིང་གར་ཐིམ།རང་ཡང་སྟོད་སླད་ནས་རིམ་གྱིས་ཐུགས་ཀའི་ས་བོན་ལ་ཐི་མ།དེ་ཡང་རིམ་གྱིས་མི་དམིགས་པར་བསྒོམ་པ་མང་པོ་དང་སྒྲོ་བསྡུལ་སྦྱང་བ
དང་།ཡང་སྣོད་ཀྱི་འཇིག་རྟེན་ཐམས་ཅད་གཞལ་ཡས་ཁང་ཆེན་པོ་གཅིག་ཏུ་གྱུར་པའི་ནང་དུ་རང་ཉིད་ལྷར་གསལ་བ་གཅིག་པུས་ཁེངས་པར་བསྒོམ་པ་དང་།ཡང་གཞལ་ཡས་ཁང་མཐེ་བོང་ངམ་ཡུངས་འབྲུ་ཙམ་གྱི་ནང་དུ་རང་ཉིད་འཇིག་རྟེན
ཁྱབ་པའི་སྐུ་ཆེན་པོ་ཞིག་ཏུ་བསྒོམ་ལ་གཞལ་ཡས་ཁང་ཆེན་པོར་མ་སོང་།སྐུ་ཆུང་ངུ་མ་སོང་བའི་ཡངས་དོག་མེད་པར་བསྒོམ་པ་དང་།ཡང་གཞལ་ཡས་ཁང་ཆེ་ལ་སྐུ་ཆུང་བ་ལ་སྔར་བཞིན་བསྒོམ་པ་དང་།ཡང་རྩ་ཞལ་གྱི་སྣ་རྩེར
རྟེན་བརྟེན་པ་ཡུངས་འབྲུ་ཙམ་ལ་སེམས་བཟུང་བ་སོགས་ལྷ་ཁྲིད་སེམས་བཟུང་གི་ཤོག་དྲི་ལ་སོགས་ཀྱི་དགོངས་པ་བླ་ཆེན་པའི་ཁྲིད་ཡིག་ཏུ་བཀོད་པ་ལྟར་ལ་མན་ངག་གི་གཟེར་བཏབ་སྟེ་བསླབ་པོ།།གཞན་ཡང་ཐ་མལ་གྱི་ཞེན་པ་ལྡོག
པའི་དོན་དུ་གདོད་ནས་རང་བཞིན་གྱིས་རྣམ་པར་དག་པ་རྡོ་རྗེ་མི་ཤིགས་པ་གསུམ་གྱི་ལྷའི་བདག་ཉིད་ངའོ།།སྙམ་དུ་ང་རྒྱལ་ལ་སེམས་འཛིན་པ་དང་།ལྷའི་གསལ་སྣང་དང་ང་རྒྱལ་དེའང་ཡང་དག་པའི་ཡེ་ཤེས་སུ་འཆར་བའི་དོན་

དུ་ལྷ་སྐུ་རྫོགས་པའི་སངས་རྒྱས་ཀྱི་ཡེ་ཤེས་སུ་མོས་པའི་ངག་དྲན་པ་དང་།སྙོམས་འཇུག་གིས་ཞུ་བ་དེ་དྲངས་ནས་བདེ་བའི་ངད་ལས་ལྷའི་གསལ་སྣང་དང་ང་རྒྱལ་གྱི་རྒྱུན་ལྟར་ངེ་བ་དེ་ལ་འཛིན་
མེད་སྒྱུ་མ་ལྟ་བུའི་རྩིས་བཏབ་ནས་ལྷ་སྐུ་བདེ་གསལ་སྟོང་པ་ཉིད་ཀྱི་ཡེ་ཤེས་ཆོས་སྐུའི་རོལ་པར་འཆར་བའི་ཏིང་ངེ་འཛིན་ལ་མི་སྐྱོའི་བར་དུ་སློབ་པར་བྱ་ཞིང་།དེ་དག་གི་སྐབས་སུ།ཏིང་ངེ་འཛིན་གྱི་སྡེ་ཟིན་པ་ན་ཤོག་དྲིལ་རྣམས་ཀྱི་དགོངས་པ
བཞིན།གཞི་ལམ་འབྲས་གསུམ་གྱི་སྒོ་ནས་ངོ་སྤྲོད་བཏབ་སྟེ་ཡིད་ཆེས་བསྐྱེད་པར་བྱ་སྟེ།དེའི་ཚུལ་ནི་རྔ་སྣོད་ཀྱི་ཡི་གེ་ལོགས་སུ་འབྲི་བ་ལས་ཤེས་པར་བྱའོ།།དེ་ལྟར་བསླབས་པས་ལོངས་པའི་ཚད་ནི།ལྷ་སྐུ་གསལ་སྟོང་བདེ་བའི་ངང
ལ་རྩོལ་མེད་ལྷུན་གྲུབ་ཏུ་ཡུན་རིང་པོར་གནས་པ་དང་།རེག་མཐོང་གི་མཚན་མ་ཐོབ་པས་ཤིན་ཏུ་གསལ་བར་མཐོང་ཞིང་།ལྷ་དང་བླ་མ་ལ་ཡིད་ཆེས་པ་སོགས་རྟགས་དུ་མ་ཞིག་འཆར་བར་གསུངས་སོ།།དེ་ཡང་ལྷན་སྐྱེས་ཀྱི་ཚུལ་གྱི་
བསྐྱེད་ཆོ་ག་འདི་ཡེ་ནས་རང་བྱུང་གི་ལྷའི་རྣམ་པ་ལམ་བྱེད་ཡིན་ཞིང་།དེ་ཡང་གཉུག་མའི་ལྷ་དེ་གློ་བུར་དྲི་བྲལ་གྱི་རྒྱལ་བ་རྣམས་དང་གདོད་མ་ཉིད་ནས་རང་བཞིན་དབྱེར་མེད་དུ་བཞུགས་པས་དམ་ཡི་དབྱེར་མེད་དུ་རང་གྲུབ་པའི་ཕྱིར་ཡེ
ཤེས་པ་སྤྱན་དྲངས་ནས་བསྟིམ་པ་སོགས་མ་བྱས་ཀྱང་ཆོག་ལ།སྨོན་ལས་གཞུང་ལས་འབྱུང་བ་ལྟར་བྱས་ཀྱང་འགལ་བ་མེད་པར་བཞེད་དོ།།གཉིས་པ་གསུང་བཟླས་པ་སྔགས་ཀྱི་རྣལ་འབྱོར་ལ་གཉིས།ཡིད་ཀྱི་བཟླས་པ་དང་།ངག་གི

བཟླས་པའོ།།དང་པོ་ནི།རང་དབང་ཆེན་དམ་ཚིག་སེམས་དཔར་གསལ་བའི་ལྟེ་བར་ཡེ་ཤེས་སེམས་དཔའི་ངོ་བོ་པདྨ་དམར་པོ་འདབ་མ་བརྒྱད་པ་ཁ་གྱེན་དུ་ཕྱེ་བ་གེ་སར་ཟི་ཕོལ་དང་བཅས་པའི་དབུས་སུ་ཏིང་ངེ་འཛིན་སེམས་དཔའ་ཧྲཱིཿཡིག་དམར
པོ་ཡུངས་འབྲུའི་ཚོད་ཙམ་པ་མར་མེ་ལྟར་འབར་ཞིང་གསལ་བར་བསྒོམ།དེ་ནས་རླུང་འབྱུང་འཇུག་གནས་གསུམ་དང་བསྟུན་པར་ཧྲཱིཿཡིག་དེ་ཉིད་ལས་དྭངས་ཤིང་དྲི་མ་མེད་པའི་འོད་ཟེར་དམར་པོ་གྱེན་དུ་འཕྲོས་པ་སྣ་བུག་ནས་སོར་བཞིའི
ཚད་ཙམ་དུ་ཐོན་ནས་དམར་ལམ་མེ་ཡོད་པ་ལ་སེམས་གཏད།དེའི་འོད་ཀྱིས་འཕགས་པ་མཆོད་ཅིང་སེམས་ཅན་གྱི་དོན་བྱས་ཏེ།ནང་དུ་ལོག་པའི་འོད་ཀྱིས་རང་གི་སྡིག་སྒྲིབ་སྦྱངས་ཤིང་མཆོག་ཐུན་མོང་གི་དངོས་གྲུབ་ཐོབ་པར་བྱས།ལྟེ།
བའི་ཧྲཱིཿལ་ཐིམ་པར་བྱས་པ་ལ་སེམས་ཀྱིས་དམིགས་པ་རྩེ་གཅིག་ཏུ་བཟུང་ནས་རྩ་སྔགས་ཡི་གེ་བཅུ་བཞི་པ་ལྕེ་མཆུའི་སྦྱོར་བ་ལ་མ་ལྟོས་པར་ཡིད་ཀྱིས་བཟླས་པའི་ཚུལ་གྱིས་བཟླས་པ་བྱ་བ་སྟེ་དམིགས་པའི་ཞི་བ་ཆ་གཞན་དུ་གསལ་ལོ།།
གཉིས་པ་ངག་གི་བཟླས་པ་ནི།ལྟེ་བའི་པདྨ་ས་བོན་བཅས་སྙིང་གར་དྲངས་ཏེ།ས་བོན་ཧྲཱིཿཡིག་གི་མཐར་པདྨའི་འདབ་མ་བརྒྱད་ལ་བཟླ་བྱའི་སྔགས་འཕྲེང་གི་ཡིག་འབྲུ་རྣམས་སྐུས་བྲིས་པ་ལྟར་ཤིན་ཏུ་ཕྲ་བའི་གཟུགས་ཀྱིས་གཡས་སུ་ལྡེམ
མེ་བསྐོར་བར་བསྒོམ་པར་བྱ་ཞིང་།སྔགས་ཟློས་པའི་ཚེ་སྔགས་འཕྲེང་ས་བོན་དང་བཅས་པ་ལས་འོད་ཟེར་མཁའ་ཁྱབ་ཏུ་འཕྲོས་པས་ཕྱོགས་བཅུའི་རྒྱལ་བ་སྲས་དང་བཅས་པ་མཆོད།བྱིན་རླབས་དངོས་གྲུབ་ཐམས་ཅད་སྐུ་དང་ཡིག་འབྲུ་

ཕྱག་མཚན་ནམ།ཡང་ན་འོད་ཀྱི་རྣམ་པར་བསྡུས་ནས་རང་གི་གནས་གསུམ་དུ་ཐིམ་པས་སྒྲིབ་གཉིས་བག་ཆགས་དང་བཅས་པ་དག་ཅིང་ཚོགས་གཉིས་རྫོགས།དབང་བཞི་རྫོགས་སུ་ཐོབ་པར་བསམ་ལ
རྩ་སྔགས་ངག་བཟླས་བྱ་བ་ནི་བདག་དོན་བྱིན་རླབས་བསྡུ་བའི་བཟླས་པའོ།།ཡང་སྔགས་འཕྲེང་གི་འོད་ཀྱིས་ཁམས་གསུམ་གྱི་སེམས་ཅན་ཐམས་ཅད་ལ་ཕོག་པས་ལས་ཉོན་སྡིག་སྒྲིབ་ཐམས་ཅད་སྦྱངས་ནས་རྡོ་རྗེ་མི་ཤིགས་པ་གསུམ་གྱི
ངོ་བོར་སངས་རྒྱས་པར་བསམ་པས་དོན་བྱས་ཏེ་ཚུར་འདུས་པ་བདག་ལ་བསྟིམ་ཞིང་བཟླ་བ་ནི་གཞན་དོན་འཕྲིན་ལས་ཀྱི་བཟླས་པའོ།།ཡང་བདག་གཞན་སྣོད་བཅུད་ཀྱི་སྣང་བ་ཐམས་ཅད་ལྷ་དང་གཞལ་ཡས་ཁང་།སྒྲར་གྲགས་པ་ཐམས་ཅད
སྔགས་ཀྱི་རང་སྒྲ།དྲན་རྟོག་ཐམས་ཅད་བདེ་གསལ་རྣམ་པར་མི་རྟོག་པའི་ཡེ་ཤེས་ཀྱི་རོལ་པར་བལྟས་ལ་བཟླ་བ་ནི་བདག་གཞན་གཉིས་མེད་ཀྱི་བཟླས་པ་ཞེས་བྱའོ།།དེ་ལྟར་དམིགས་སྐོར་གསུམ་ཕྲུགས་གཅིག་གམ།མི་ནུས་ནི་རེ།།
མོས་ཀྱིས་བྱ་ཞིང་།གཞན་ཡང་སྤྲོན་དོ་ལིའམ་ཁྱོགས་ཀྱི་བཟླས་པ་སོགས་ཀྱང་ཅི་རིགས་པར་བྱ་བ་ཡིན་ནོ།།གསུམ་པ་ཐུགས་འོད་གསལ་དུ་བསྡུ་ཞིང་ལྡང་བ་ཆོས་ཉིད་ཀྱི་རྣལ་འབྱོར་ནི།སྐུ་ཕྱག་རྒྱ་དང་།གསུང་བཟླས་པའི་རྣལ་
འབྱོར་གྱི་སྐབས་ཐམས་ཅད་དུ་ཐུན་འཇོག་པའམ་ཉལ་བའི་ཚེ།རང་གི་ཐུགས་ཀའི་འོད་ཀྱིས་ཕོག་པས་དག་པའི་སྣོད་བཅུད་ཐམས་ཅད་རང་ལ་ཐིམ་པ་རིམ་བཞིན་ཐུགས་ཀའི་ཧྲཱིཿཡིག་གི་བར་དུ་བསྡུས་ཏེ།དེ་ཉིད་ཀྱང་གྱེན་རྫོགས

ནཱ་ད་ཤིན་ཏུ་ཕྲ་བ་ལ་སེམས་ཡུན་རིང་དུ་བཟུང་།དེ་ཡང་ཆོས་དབྱིངས་སྐྱེ་ཐིམ་པར་མོས་ཏེ་སེམས་སྤྲོས་མེད་ཀྱི་དང་ལ་མཉམ་པར་བཞག།མཐར་ཉལ་བ་ལས་ལྡང་བའམཐུན་མཚམས་ཀྱི་སྤྱོད་ལམ་ལ་འཇུག་པ་ན།འོད་གསལ་སྟོང་པ་ཉིད་ཀྱི
ང་ལས་ཆུ་ལས་ཉ་ལྡང་བ་ལྟར་སྐད་ཅིག་གིས་ལྷའི་སྐུར་ལངས་ཏེ།ཅིར་སྣང་ལྷ་སྐུ་སྒྱུ་མོ་ལྟ་བུ།སླར་གྲགས་པ་གསུང་།དྲན་རིག་ཟུགས་སུ་རྒྱས་བཏབ་སྟེ་བསྔོ་བ་བྱ་བའོ།།སྤྱིར་ཡི་དམ་འདི་ཉིད་ཀྱི་དབང་ཐོབ་ཕྱིན་ཆད་གོང་དུ་བཤད་པའི
ལྷ་བསྒོམ་སྔགས་བཟླས་ཀྱི་རྣལ་འབྱོར་དེ་ཙམ་ཡན་ཆད་རེ་མ་ཆག་པར་བྱེད་པ་ཞིག་གལ་ཆེ་ལ།དེ་དག་ལ་ལྷན་སྐྱེས་ཀྱི་རྣལ་འབྱོར་དེ་ལས་ཅུང་ཟད་རྒྱས་པ་དག་འདོན་དང་བཅས་པ་ཞིག་ཉམས་སུ་ལེན་པར་འདོད་ན་ནི།གོ་དོན་དང་དམིགས
གནདུ་གོང་ལྟར་ཤེས་པར་བྱས་ཏེ་ཚེར་ཆེན་ཆོས་ཀྱི་རྒྱལ་པོས་མཛད་པའི་ཡབ་ཡུམ་རྒྱང་སྒྲུབ་ཀྱི་སྒྲུབ་ཐབས་དངོས་གྲུབ་མྱུར་སྣོ་ལ་ལྟ་བུ་ལ་བརྟེན་ཀྱང་ལེགས་པར་འགྱུར་རོ།།དེ་ལྟ་བུའི་རྣལ་འབྱོར་བསྒོམ་པའི་སྐབས་དེ་དག་ཏུ་སྤང་བར
བྱུ་བ་སྒོ་གསུམ་གྱི་མི་དགེ་བ་དང་ལུང་མ་བསྟན་གྱི་བྱ་བ་ཐམས་ཅད་སྤང་དགོས་པར་མ་ཟད།བརྟན་པ་ཅུང་ཟད་མཐོབ་ཀྱི་བར་དེ་སྙིད་དུ་ཏིང་ངེ་འཛིན་ལ་གནོད་ན་དགེ་བའི་བྱ་བ་ཡིན་ཀྱང་རེ་ཞིག་དོར་ནས།བསྙེན་པར་བྱ་བ་སྤྱིར་ཡང་དག་
བའི་བླ་མ་དམ་པ་དགོངས་ཉམས་ཅན་དང་།འཚོ་བའི་ཡོ་བྱད་སྡིག་དང་མ་འདྲེས་པ་བསྟེན་ཅིང་།ཁྱད་པར་ཏིང་ངེ་འཛིན་བརྟན་པའི་རྐྱེན་ལུས་ཀྱི་ངལ་དུབ་དང་དྲག་ཤུལ།ངག་གི་ལོང་གཏམ།ཡིད་ཀྱི་རྣམ་རྟོག་རྒྱུན་བཅད་དེ་ངལ་བ་གསུམ

བསྟེན་ནས་རྣལ་འབྱོར་ལ་བརྩོན་པར་བྱ་སྙམ་དུ་ཞེ་དམ་དྲག་པོ་བཅད་པ་དང་།ཡང་སྐོས་སུ་ཉེས་པ་ལྔ་སྤོང་བའི་གཉེན་པོར་འདུ་བྱེད་བརྒྱད་བསྙེན་དགོས་པས།དེ་ལ་སྤང་བྱའི་ཉེས་པ་ལྔ་ནི།དབུས་མཐའ
ལས།ལེ་ལོ་དང་ནི་གདམས་ངག་རྣམས།།བརྗེད་དང་བྱིང་དང་རྒོད་པ་དང་།།འདུ་མི་བྱེད་དང་འདུ་བྱེད་དེ།།འདི་དག་ཉེས་པ་ལྔར་འདོད་དེ།།ཞེས་གསུངས་པ་ལྟར་ཏིང་ངེ་འཛིན་གྱི་སྦྱོར་བ་ལ་སྒྲིབ་པར་བྱེད་པ་ཉམས་ལེན་ལ་མི་སྤྲོ་བའི་ལེ་ལོ།།
དང་།་སྤྲོ་ཡང་བསྒོམ་བྱའི་ཚིག་དོན་བརྗེད་པ་གཉིས།དངོས་གཞི་ལ་སྒྲིབ་པར་བྱེད་པ་གདམས་ངག་མ་བརྗེད་པར་བསྒོམ་ཡང་བྱིང་རྒོད་ཀྱི་དབང་དུ་འགྱུར་བ་དང་།ཏིང་ངེ་འཛིན་ཁྱད་པར་དུ་འགྱུར་བའི་མི་མཐུན་ཕྱོགས་བྱིང་རྒོད་གཉིས་བྱུང་།
བའི་ཚེ་གཉེན་པོ་འདུ་མི་བྱེད་པ་དང་།བྱིང་རྒོད་ཞི་ནས་ཀྱང་ཧ་ཅང་གཉེན་པོའི་འདུ་བྱེད་སྟོབས་ཆེས་ན་ཉེས་པར་འགྱུར་བ་སྟེ་ལྔའོ།།ཉེས་པ་དེ་དག་སྤོང་བའི་གཉེན་པོ་འདུ་བྱེད་བརྒྱད་ནི།དེ་ཉིད་ལས།གནས་དང་དེ་ལ་གནས་པ་དང་།།
རྒྱུ་དང་འབྲས་བུ་ཉིད་དུའོ།།དམིགས་པ་བརྗེད་པར་མ་གྱུར་དང་།།བྱིང་དང་རྒོད་དང་རྟོག་པ་དང་།།དེ་སྤོང་མངོན་པར་འདུ་བྱེད་དང་།།ཞི་ཚེ་རྣལ་དུ་འཇུག་པའོ།།ཞེས་གསུངས་པས།ལེ་ལོ་སྤོང་བྱེད་འདུན་རྩོལ་དད་པ་ཤིན་སྦྱངས་
བཞི་སྟེ།གདམས་ངག་བསྒོམ་པ་ལ་རྩོལ་བའི་གནས་ནི་འདུན་པ་ཡིན་ལ།དེ་ལ་གནས་པ་ནི་འབད་རྩོལ་གྱི་བརྩོན་འགྲུས་སོ།།འདུན་པ་སྐྱེ་བའི་རྒྱུ་ནི་དད་པ་དང་།སྒོ་གསུམ་ཤིན་ཏུ་སྦྱངས་ཤིང་ལས་སུ་རུང་བ་ནི་རྩོལ་བའི་འབྲས

བྱའོ།།སྤོང་བའི་འདུ་བྱེད་ལྷག་མ་བཞི་ནི་གདམས་ངག་བརྗེད་པའི་གཉེན་པོ་ཚིག་དོན་མི་བརྗེད་པའི་དྲན་པ།བྱིང་རྒོད་གཉིས་ཀྱི་གཉེན་པོར་འབྱུང་མི་འབྱུང་རྟོག་པའི་ཤེས་བཞིན།བྱིང་རྒོད་བྱུང་ཚེ་དེ་དག་སྤོང་བའི་གཉེན་པོ་མངོན་པར་འདུ་བྱེད་པ།བྱིང
རྒོད་ཞི་བའི་ཚེ་ཧ་ཅང་གཉེན་པོ་སྟོབས་ཆེས་པའི་གཉེན་པོར་བཏང་སྙོམས་འདུ་མི་བྱེད་པས་སེམས་རྣལ་དུ་འཇུག་པར་བྱེད་པ་སྟེ།འདུ་བྱེད་བརྒྱད་པོ་དེ་དག་གདམས་ངག་བསྒོམ་པ་ལ་མེད་ལ་མེད་ཀྱི་ཡན་ལག་ཡིན་པས་ངེས་པར་བྱ་དགོས་སོ།།།
དེ་ལྟར་འབད་པས་རྣམ་རྟོག་གི་འགྱུ་བ་ཇེ་ཉུང་དང་བརྟན་པ་ཇེ་ཐོབ་ཏུ་གྱུར་ཏེ།ལྷ་སྐུའི་གསལ་སྣང་ལ་གཡོ་ཐོབ་གོམས་བརྟན་མཐར་ཕྱིན་པའི་ཉམས་ལྔ་རིམ་པར་སྐྱེས་པས།ཐ་མལ་པའི་སྣོད་བཅུད་ཀྱི་སྣང་ཞེ་ན་འགོག།ཚོགས་གཉིས
དང་ཁྱད་པར་བསོད་ནམས་ཀྱི་ཚོགས་གསོག།ལྷག་པའི་ལྷས་བདག་རྒྱུད་བྱིན་གྱིས་རློབ་ཅིང་།རང་ཉིད་ཀྱིས་སེམས་ཅན་གཞན་ལ་བྱིན་གྱིས་རློབས་པར་ནུས།གཙོ་བོར་རྫོགས་རིམ་བསྒོམ་པའི་སྐལ་བ་ཅན་དུ་འགྱུར་ཏེ།ལྷ་སྐུ་བསྒོམས
བས་སྐུ་རྡོ་རྗེ་སྦྲུལ་སྐུ།སྔགས་བཟླས་པས་གསུང་རྡོ་རྗེ་ལོངས་སྐུ།འོད་གསལ་དུ་འཇུག་ལྔང་བྱེད་པས་ཐུགས་རྡོ་རྗེ་ཆོས་སྐུ་ཐོབ་བྱེད་ཀྱི་ལམ་གང་ཡིན་པ་དེ་དག་གི་རྟེན་དུ་འགྲོ་བ་སོགས་ཕན་ཡོན་མཐའ་ཡས་པ་ཐོབ་པར་འགྱུར་བ་ཡིན་ནོ།།
བྱིན་རླབས་གཏེར་གྱུར་པདྨ་དབང་ཆེན་ལྷའི།།སྨིན་གྲོལ་ལམ་གྱི་སྔོན་འགྲོའི་གདམས་པ་ནི།།རྒྱས་བསྡུས་སྐྱོན་བྲལ་འདུས་གསལ་འཁྱེར་བདེ་བ།།མན་ངག་གནད་དང་ལྡན་པ་འདི་ན་བསྐྲུན།།གཞུང་ལུགས་ཀུན་ལ་སྦྱངས་པ་ཆེས

།དམན་ཡང་།།བླ་མའི་གསུང་བཞིན་དམ་པའི་དསུང་རབ་ལས།།སྙིང་པོའི་དོན་རྣམས་བསྡུས་ཏེ་བཀོད་པ་ལ།།ནོངས་པ་མཆིས་ན་མཁས་རྣམས་བཟོད་པར་མཛོད།།འདིར་འབད་དགེ་བས་ཚེ་འདིའི་ལུས
བསྐྱེད་པའི།།དྲིན་ཅན་ཕ་མས་ཐོག་དྲངས་འགྲོ་བ་ཀུན།།ཡང་དག་ལམ་བཟང་འདི་ཡི་སྣོད་གྱུར་ཏེ།།སྤངས་རྟོགས་ཡོན་ཏན་བགེགས་མེད་མཐར་ཕྱིན་ཤོག།ཅེས་ལྷག་པའི་ལྷ་མཆོག་བཅོམ་ལྡན་འདས་དཔལ་པདྨ་དབང་ཆེན་རྟ་མགྲིན་
ཡང་གསང་ཁྲོས་པའི་ཟབ་ལ་མ་རིམ་གཉིས་ཀྱི་སྔོན་འགྲོའི་གདམས་པ་ཉམས་སུ་ལེན་ཚུལ་གྱི་འཁྲིད་ཡིག་གོ་བདེ་བར་བཀོད་པ་སྨིན་གྲོལ་སྒོ་འབྱེད་ཅེས་བྱ་བ་འདི་ནི།རིགས་དང་དཀྱིལ་འཁོར་ཀུན་གྱི་བདག་པོ་དཔལ་ལྡན་བླ་
མ་རྡོ་རྗེ་འཆང་མཆོག་གི་ཐུགས་ཀྱི་བཞེད་པ་སློང་བའི་སླད་དང་།ཚུལ་འདི་དོན་དུ་གཉེར་བའི་དམ་ལྡན་རྡོ་རྗེའི་སྤུན་གྲོགས་འགའ་ཞིག་གིས་ཀྱང་ནན་ཏན་དུ་བསྐུལ་བ་ལ་བརྟེན་ནས།མཁས་ཤིང་གྲུབ་པའི་ཡོངས་འཛིན་བཤེས་གཉེན་
དུ་མའི་བཀའ་དྲིན་ལས་མདོ་སྔགས་ཆོས་ཀྱི་བདུད་རྩིས་བློ་གྲོས་ཀྱི་ཟུངས་ཅུང་ཟད་བརྟས་པ།དགེ་སྦྱོང་རིག་པ་འཛིན་པའི་གཟུགས་བརྙན་པ་དམ་ཚིག་རྡོ་རྗེ་ཞེས་བགྱི་བས།ལུགས་འདི་གའི་གཞུང་མན་ངག་གི་དགོངས་པ་བཞིར་
བཟུང་།།ཞལ་འགེངས་དགོས་རྣམས་ཚད་ཐུབ་ཀྱི་དམ་པ་གོང་མ་འགའི་ལེགས་བཤད་རྣམས་ལས་ཅི་རིགས་པར་བླངས།བླ་མ་དམ་པའི་ཕྱག་བཞེས་ཞལ་གདམས་ཀྱིས་ཀྱང་ལེགས་པར་བརྒྱན།འཁྱོག་བཤད་དང་རང་བཟོས་མ་

སྒྱུད་པར།གངས་ཅནས་མ་ཐེག་ལེ་སྦྱིན་ཤོད་ལྟ་ལྡན་སྤྲུལ་པའི་གཙུག་ལག་ཁང་ཆེན་པོའི་དབང་ཕྱོགས་ཀྱི་ཏེ་འདབས་ཞིག་ཏུ་རང་པོ་བགྲང་རྒྱས་བདུན་ལོན་པ་མ་མ་རྨང་པའི་རྒྱམ་ཟླ་བའི་ཡང་རྫོབ་རྒྱས་བཅུའི་དུས་ཆེན་གྱི་ཉིན་གྲུབ་པར་སྦྱ།།
འི་ཡི་གེ་བ་ནི།གུས་ལྡན་ཆོ